শরণার্থী পুশব্যাক ঠেকাতে গ্রিক সীমান্তে বিশেষ পুলিশ মোতায়েন তুরস্কের
তুর্কি-গ্রিক স্থলসীমান্তে শরণার্থী পুশব্যাক ঠেকাতে ১ হাজার বিশেষ পুলিশ মোতায়েন করেছে তুরস্ক। বৃহস্পতিবার দেশটির স্বরাষ্ট্রমন্ত্রী সুলেমান সোয়লু এ কথা জানান।







গ্রিক ও বুলগেরিয়ার সীমান্তবর্তী তুরস্কের উত্তর-পশ্চিম এডেন প্রদেশে একটি অনুষ্ঠানে তিনি বলেন, মেরিক নদীতে পুশব্যাক ঠেকাতে আমরা ১ হাজারের একটি বিশেষ পুলিশ বাহিনী মোতায়েন করেছি। খবর তুর্কি গণমাধ্যম আনাদলু এজেন্সির।




গত সপ্তাহে, তুর্কি কর্মকর্তারা ঘোষণা দিয়েছেন, তারা আর আশ্রয়প্রার্থীদের ইউরোপে পৌঁছানো বন্ধ করার চেষ্টা করবেন না।
তখন থেকে হাজার হাজার আশ্রয়প্রার্থীরা এডেনে জড়ো হতে থাকে। তারা গ্রিস ও বুলগেরিয়া হয়ে ইউরোপে ঢোকার পথ খুঁজতে থাকে।
ফেব্রুয়ারিতে উত্তর-পশ্চিম সিরিয়ায় আসাদ বাহিনীর বিমান হামলায় ৩৪ তুর্কি সেনা নিহত হওয়ার পরে সীমান্ত উন্মুক্ত করে দেয় তুরস্ক। 
গত ১ মার্চ ইদলিবে অপারেশন স্প্রিং শিল্ড পরিচালনা ঘোষণা দেয় তুরস্ক। আসাদ সরকার ও তার জোট ২০১৮ সালের যুদ্ধবিরতি চুক্তির শর্ত ভঙ্গ করে ও ইদলিবের নিরাপদ অঞ্চলে হামলা চালায়। এ সব হামলায় এখন পর্যন্ত তুরস্ক ৩৭ লাখের বেশি শরণার্থী আশ্রয় দিয়েছে।

তুর্কি-গ্রিক স্থলসীমান্তে শরণার্থী পুশব্যাক ঠেকাতে ১ হাজার বিশেষ পুলিশ মোতায়েন করেছে তুরস্ক। বৃহস্পতিবার দেশটির স্বরাষ্ট্রমন্ত্রী সুলেমান সোয়লু এ কথা জানান।